Imtella' Lulju 21, 2020 - Aġġornata 21 Ta' Lulju, 2020 8:44pm Il-President Amerikan, Donald Trump, hedded li jibgħat iktar uffiċjali tas-sigurtà fl-ibliet ewlenin fl-Istati Uniti biex irażżnu l-protesti vjolenti li għadhom għaddejjin. Trump ikkritika l-istati ta' Chicago u New York għax qal li l-mexxejja tagħhom qed jibżgħu jaġixxu. Iż-żewġ stati jitmexxew mid-Demokratiċi u mhux mir-Repubblikani ta' Trump. Trump faħħar lill-uffiċjali f'Oregon li qal għamlu biċċa xogħol li sejjaħ fantastika biex ikkontrollaw il-protesti f'Portland. Mill-banda l-oħra iżda l-mexxejja tal-istati talbu lil Trump biex iġegħelhom jirtiraw minn Portland. Akkużawh li bid-deċiżjonijiet tiegħu qed ikompli jiggrava s-sitwazzjoni.